Daily view (PM) – บล.กสิกรไทย
บริษัทหลักทรัพย์ กสิกรไทย สรุปทิศทางและแนวโน้มตลาดบ่ายนี้
13 พ.ค. 2558

เคาะกลยุทธ์ลงทุนบ่าย
สรุปภาวะตลาดเช้า
SET Index ปรับตัวขึ้นในทิศทางเดียวกับตลาดภูมิภาคโดยปิดภาคเช้าที่ระดับ 1,494.29จุด +8.57จุด (+0.58%) ด้วยมูลค่าการซื้อขาย16,821.36ลบ.
Most Positive Impact: CPALL(+2.63จุด)/ PTT (+1.83 จุด)/ PTTEP (+1.06จุด)
Most Negative Impact: ADVANC(-0.32จุด)/ BBL (-0.31 จุด)/ BANPU(-0.27จุด)
จุดสังเกต:หุ้นกลุ่ม Commerce และ Energy เป็นกลุ่มหลักสนับสนุนตลาด โดย CPALL ปรับตัวขึ้นกว่า 6% ภายหลังรายงานผลการดำเนินงานไตรมาส 1/58 ที่แข็งแกร่ง ขณะที่หุ้นกลุ่ม Energy ปรับตัวขึ้นตามราคาน้ำมันในตลาดโลกที่ปรับตัวขึ้น 
 
แนวโน้มตลาดบ่าย
การฟื้นตัวในช่วงบ่ายคาดอยู่ในระดับจำกัด-ตลาดหุ้นไทยและเอเชียฟื้นตัวได้ดีในช่วงเช้าหลังอัตราผลตอบแทนพันธบัตรระยะยาวสหรัฐฯ ปรับลดลง อย่างไรก็ตาม ตลาดภาคบ่ายยังคงมีอัพไซด์จำกัด และมีโอกาสรับแรงกดดันเมื่อตลาดทางฝั่งยุโรปเปิดทำการ ทั้งจากประเด็นหนี้กรีซที่ยังไม่คลี่คลาย และตัวเลขเศรษฐกิจจีนทั้งผลผลิตภาคอุตสาหกรรม (5.9% vs. 6.0%) และยอดค้าปลีก (10.0%vs. 10.4%) เดือนเม.ย.ที่ออกมาต่ำกว่าคาดการณ์ของตลาด(แนวต้าน: 1,500 และ 1,510 // แนวรับ: 1,484-1,480)
หุ้นแนะนำภาคบ่าย: เก็งกำไร BDMS (ถูกปรับเพิ่มน้ำหนักใน MSCI Thailand มากที่สุดในรอบนี้), GFPT (คาดผ่านจุดต่ำสุดของผลประกอบการและเริ่มเห็นสัญญาณของการฟื้นตัว)คำแนะนำ
กลยุทธ์: “มีโอกาสทรง-ฟื้นระยะสั้น แต่จำกัดที่ 1,495-1,500 จุด” อย่างไรก็ตาม โดยภาพรวมเชิงกลยุทธ์ (รายละเอียดจากบทวิเคราะห์รายเดือน) เรายังคงมุมมองว่าตลาด พ.ค.-มิ.ย. เป็นช่วงที่มีโอกาสจะผันผวนจากปัจจัยต่างๆ แนะนำรอจังหวะทยอยสะสมหุ้นพื้นฐานรายตัวเมื่ออ่อนตัว (Top pick: SCC CK CPALL TOP PS ADVANC CENTEL KCE PTT KTB)
 
Trading Idea
MSCI Thailand: ดัชนี MSCI Thailandไม่มีการเปลี่ยนแปลงตัวหุ้น แต่มีการปรับเพิ่มน้ำหนักลงทุน BDMS  (+0.47%), CP F (+0.27%)และ IVL  (+0.19%) ขณะที่กลุ่มที่ถูกปรับลดน้ำหนัก ได้แก่ PTT (+0.11%), KBANK-F (-0.08%), ADVANC (-0.08%), CPALL (-0.06%), PTTEP (-0.05%), SCC (-0.05%) KBANK, (-0.05%), AOT (-0.04%) และ TRUE (-0.04%)
หุ้นที่ได้ประโยชน์จากการลดดอกเบี้ย: 1) กลุ่มที่ได้ประโยชน์จากค่าเงินบาทอ่อน (KCE SVI) 2) กลุ่มที่ได้ประโยชน์จากกำลังซื้อที่เพิ่มขึ้น (CPALL MAKRO) 3) กลุ่มที่ได้ประโยชน์จากต้นทุนการเงินที่ลดลง ได้แก่ Consumer finance (KTC AEONTS) กลุ่มธนาคารขนาดกลาง (TISCO TCAP KKP)กลุ่มเช่าซื้อ (THANI GL TK IFS LIT GCAP) และกลุ่มอสังหาฯ (AP PS) 4) กลุ่ม High Yield (ADVANC INTUCH)
 
ประเด็นจับตา/ติดตาม
 (+/-) ภาวะเงินทุนเคลื่อนย้าย-เมื่อวานนี้นักลงทุนต่างชาติกลับมาขายหุ้นไทยอีกครั้งโดยในช่วงนี้ ด้วยทิศทางค่าเงินบาทที่มีแนวโน้มอ่อนค่าต่อ ทำให้ท่าทีของนักลงทุนต่างชาติเป็นไปในทางขายมากกว่า